Παναγία Κακαβιώτισσα

Η Παναγία Κακαβιώτισσα είναι ένα ιδιαίτερο ξωκλήσι στη Λήμνο, χτισμένο μέσα σε βραχώδη σπηλιά στο βουνό Κάκαβος, κοντά στο χωριό Θάνος, αφιερωμένο στη Κοίμηση της Θεοτόκου Αποτελεί μοναδικό δείγμα λατρευτικού χώρου χωρίς σκεπή, με φυσικό σκέπαστρο τον ίδιο τον βράχο.Η Παναγία η Κακαβιώτισσα στη Λήμνο - Πεμπτουσία

Το ξωκλήσι σχετίζεται με μοναχούς της Μονής Σιμωνόπετρας του Αγίου Όρους, οι οποίοι εγκαταστάθηκαν στο νησί κατά την περίοδο της Τουρκοκρατίας. Κατά την τοπική παράδοση, ο τελευταίος μοναχός φέρεται να εγκατέλειψε τελικά τη Λήμνο για να εγκατασταθεί στο Άγιο Όρος. Πριν την αναχώρησή του, εμπιστεύτηκε την εικόνα της Παναγίας σε έναν κάτοικο της περιοχής, ο οποίος ανήκε στην οικογένεια Μουμτζή και καταγόταν από το χωριό Κοντιά. Η εικόνα της Παναγίας, που φυλάσσεται μέχρι σήμερα από απόγονους του Μουμτζή , μεταφέρεται κάθε χρόνο από τον Κοντιά στο ξωκλήσι για τη μοναδική λειτουργία της χρονιάς.Παναγία Κακαβιώτισσα: Στα χέρια μιας οικογένειας η εικόνα από το 1834 – LesvosPen

Το ξωκλήσι είναι χτισμένο σε δύσβατο σημείο, εντός σπηλιάς. Δεν έχει σκεπή και οι τοίχοι του διατηρούν ένα λιτό αλλά επιβλητικό ύφος. 
Είναι ένας μικρός δίχωρος ναΐσκος με ορθογώνια κάτοψη και συνολική επιφάνεια 18,36 τ.μ. Οι τοίχοι του έχουν ύψος που κυμαίνεται από 1,01 έως 1,97 μέτρα και πάχος από 0,48 έως 0,67 μέτρα. Είναι χτισμένοι με ακατέργαστους και μερικώς κατεργασμένους ντόπιους γκριζωπούς λίθους και πωρόλιθους. Ο ναός είναι προσκολλημένος στον βράχο από την ανατολική πλευρά, ενώ οι υπόλοιπες τρεις πλευρές είναι ελεύθερες. Το ιερό χωρίζεται από τον κυρίως χώρο με έναν εγκάρσιο λιθόκτιστο τοίχο που λειτουργεί ως τέμπλο.Προσφέρει θέα στο Αιγαίο και περιβάλλεται από βραχώδες τοπίο.Παναγία Κακαβιώτισσα - Αρχαιολογικές Διαδρομές Λήμνου

Η μοναδική θεία λειτουργία στο ξωκλήσι τελείται κάθε χρόνο την Τρίτη της Διακαινησίμου, λίγες μέρες μετά το Πάσχα. Η εικόνα της Παναγίας επιστρέφει για μία ημέρα στο ναό, προσελκύοντας πιστούς και επισκέπτες από όλο το νησί.Η ιστορία της Παναγίας Κακαβιώτισσας - Orthodoxia Online
Η πρόσβαση γίνεται μέσω χωματόδρομου και κατόπιν πεζοπορίας περίπου 20-30 λεπτών. Η διαδρομή ανηφορίζει σε βραχώδες τοπίο.Παναγία Κακαβιώτισσα - Visit LimnosΠαναγία Κακαβιώτισσα - Γεωμνημεία Λήμνου
Η Παναγία Κακαβιώτισσα αποτελεί σημαντικό πολιτιστικό και θρησκευτικό σύμβολο της Λήμνου. Ο ιδιαίτερος χαρακτήρας της έχει προσελκύσει το ενδιαφέρον προσκυνητών, ταξιδιωτών και φωτογράφων. Η συντήρησή της γίνεται με την υποστήριξη της τοπικής κοινωνίας και εθελοντών, ενώ προστατεύεται ως ιστορικό μνημείο.

 Παραπομπές 

Κατηγορία:Ιερά Μητρόπολις Λήμνου και Αγίου Ευστρατίου
Κατηγορία:Αξιοθέατα Λήμνου
Κατηγορία:Εκκλησίες στο Βόρειο Αιγαίο